आहमेदाबाद:- गुजरात (Gujarat) नि लेङाइ गाहाइ मन्थ्रि (Deputy CM) नितिन पटेलनि (Nitin Patel) देहायाव कर’ना भाइराज पजिटिभ मोन्नो हादों। बिथांनि देहायाव करनानि जागायजेन्नाय लैखोनखौ नुनानै बिथांखौ टेष्ट खालामनाय जादोंमोन, जेराव बिथांनि देहायाव कर’ना भाइरासनि साग्लोबसारनायखौ मोन्नो हादों।बेनि उनाव बिथांखौ गोख्रैनो आहमेदाबादआव थानाय इउ एन मेहता देहा फाहामसालि (UNMICRC)आव थिसन्नाय जादों। मखनो गोनांदि पटेलआ थांनाय सान्नैसोनिफ्रायनो मिरु नखर मन्थ्रि अमित साहजों लोगोसे गुबुन-गुबुन हाबाफारिफोराव बाहागो लाबोबाय थादोंमोन। मिथिनो मोन्नाय बायदिब्ला दिनै फुंनि समावबो पटेलखौ नखर मन्थ्रिजों अक्सिजेन प्लान्टनि बेखेवनाय हाबाफारियाव जयै गसंनाय नुनो मोन्दोंमोन। नाथाय बेलासि सम जानाय लोगो लोगो बिथांनि देहायाव करना पजिटिभनि रिपर्ट मोन्नाय जायो। दा बैसोरबायदि गोजौ थाखोनि दैदेनगिरिफोरनाव साग्लोबसारनायनि आसा खालामनायाव गोरलैसिन जानानै फैदों जेराव थांनाय सानफोरनिफ्रायनो बिथांजों जयैनो दंबोयोमोन।